Divina summi creatoris cooperante et administrante gratia, a quo cuncta bona procedunt, et sine quo nullum bonum fieri potest, ego Hugo, dux Burgundie, pro remedio anime mee patrisque mei, nec non et antecessorum meorum, libere et absque omni retinaculo, donavi in perpetuum ecclesie Belne sancte Dei genitricis Marie, et Arnulphum Masseth et Robertum fratrem ejus, cum omnibus heredibus et possessionibus eorum, qui fratres apud Pomarcum morantur. Concessi quoque prefate ecclesie omnes consuetudines quas in eisdem fratribus et eorum mansis, mansorumque appenditiis habebam. Testes hujus doni fuit Gilo, Belne archipresbiter; Robertus Sescalcus, canonicus; dominus Oschedex, miles; Guillelmus de Rebello; Robertus de Laré; Renaldus Sescalcus; Renardus de Belna; Jocerannus Sescalcus; Galterius de Curiabertaldi; Seguinus, frater ejus; Hugo de Yvreio et Galterius, filius ejus; Petrus Portarius, prepositus; Galterius de Masquiline, famulus Ducis; Guido de Yvreio, presbiter; Clarinus presbiter; Ogerius Basser; Lambertus, Puldrinus, Garnerius Piex. Hec donatio facta est apud Belnam, anno ab incarnatione Domini millesimo C°LXVIIII, regnante Ludovico rege Francorum, Henrico, Eduensi episcopo.